
Narvas Haigla tänav 6 hoones asuva ruumi
tasuta kasutusse andmine 
(Sihtasutus Viljandi Haigla)
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus taotlus SA-lt Viljandi Haigla, registrikood 90004585, juhatuse liige Priit Tampere, milles palutakse anda tasuta kasutusse Narvas Haigla tänav 6 hoones 1. korrusel asuv ruum nr 39a, üldpinnaga 20,6 m ², HI-viirusega elavate inimestele tugiteenuse osutamise eesmärgil.
Taotlus on tingitud asjaolust, et alates 01.07.2017 Tervise Arengu Instituut lõpetab lepingu MTÜga Narkomaanide ja Alkohoolikute Rehabilitatsiooni Keskus „Sind ei jäeta üksi“ ning sõlmib SAga Viljandi Haigla kokkuleppe  kahjude vähendamise teenuse osutamiseks Narvas, mis hõlmab HIV-nakkusega patsientidele teenuste osutamist.
SA Viljandi Haigla taotlust arutati Narva Linnavalitsuse linnavarakomisjoni koosolekul 14.06.2017. a (protokoll nr 7) ning otsustati:
1) Nõustuda  SA Viljandi Haigla taotlusega ning anda SA-le Viljandi Haigla, registrikood 90004585, avalikku enampakkumist korraldamata määramatuks ajaks tasuta kasutusse Narvas, Haigla tänav 6 hoones 1. korrusel asuv ruum nr 39a, üldpinnaga 20,6 m², HI-viirusega elavatele inimestele teenuste osutamise eesmärgil. 
2) Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” alusel otsustab kasutusse andmise tähtaega kuni üks aasta või määramata ajaks kohaliku omavalitsuse asutus tema bilansis oleva vara suhtes. Korra § 621 sätestab, et Korra §-s 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2. Korra §-de 46.4 ja 7.2.5 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse sihtasutustele. Korra § 47 sätestab, et linnavara enampakkumiseta kasutusse andmise otsustus võetakse vastu Korra  § 5 (§ 5 lg 1 p 3, alapunkti b) alusel. 

2.3. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnamajandusamet, kes on Haigla tänav 6 hoone bilansiline valdaja.

2.4. Korra §-des 7.2 ja 7.2.5 sätestatu alusel võib linnavara sihtasutustele anda tähtaega kuni 5 aastat tasuta kasutusse linnavalitsuse korraldusega.

3.  OTSUS

3.1. Anda SA-le Viljandi Haigla, registrikood 90004585, avalikku enampakkumist korraldamata määramatuks ajaks tasuta kasutusse Narvas, Haigla tänav 6 hoones 1. korrusel asuv ruum nr 39a, üldpinnaga 20,6 m², HI-viirusega elavatele inimestele teenuste osutamiseks. 
3.2. Narva Linnavalitsuse Linnamajandusametil sõlmida SA-ga Viljandi Haigla punktis 3.1 nimetatud linnavara tasuta kasutamise leping.

4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks SA-le Viljandi Haigla.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

